
Gwneud y gorau o’r llyfr hwn

Mae’n rhaid i bawb benderfynu ar ei strategaeth adolygu ei hun, ond mae’n hanfodol edrych eto ar eich gwaith, ei ddysgu a phrofi eich dealltwriaeth. Bydd y Nodiadau Adolygu hyn yn eich helpu chi i wneud hynny mewn ffordd drefnus, fesul testun. Defnyddiwch y llyfr hwn fel sail i’ch gwaith adolygu – gallwch chi ysgrifennu arno i bersonoli eich nodiadau a gwirio eich cynnydd drwy roi tic yn ymyl pob adran wrth i chi adolygu.

Ticio i dracio eich cynnydd

Defnyddiwch y rhestr wirio adolygu ar dudalennau iv–vi i gynllunio eich adolygu, fesul testun. Ticiwch bob blwch pan fyddwch chi wedi:


•  adolygu a deall testun

•  profi eich hun

•  ymarfer y cwestiynau enghreifftiol a mynd i’r wefan i wirio eich atebion.



Gallwch chi hefyd gadw trefn ar eich adolygu drwy roi tic wrth ymyl pennawd pob testun yn y llyfr.Efallai y bydd yn ddefnyddiol i chi wneud eich nodiadau eich hun wrth i chi weithio drwy bob testun.

Nodweddion i’ch helpu chi i lwyddo

Cyngor

Rydyn ni’n rhoi cyngor gan arbenigwyr drwy’r llyfr cyfan i’ch helpu chi i wella eich techneg arholiad er mwyn rhoi’r cyfle gorau posibl i chi yn yr arholiad.

Profi eich hun

Cwestiynau byr sy’n gofyn am wybodaeth yw’r rhain, a dyma’r cam cyntaf i chi brofi faint rydych chi wedi’i ddysgu. Mae’r atebion yng nghefn y llyfr.

Diffiniadau a geiriau allweddol

Rydyn ni’n rhoi diffiniadau clir a chryno o dermau allweddol hanfodol pan fyddan nhw’n ymddangos am y tro cyntaf.

Rydyn ni’n amlygu geiriau allweddol o’r fanyleb mewn print trwm drwy’r llyfr cyfan.

Hafaliadau

Mae’r hafaliadau y dylech chi wybod sut i’w defnyddio i’w gweld ar dudalen viii. Byddwch chi’n cael taflen o’r hafaliadau hyn yn yr arholiad.

Cwestiynau enghreifftiol

Rydyn ni’n rhoi cwestiynau enghreifftiol ar gyfer pob testun. Defnyddiwch nhw i atgyfnerthu eich gwaith adolygu ac i ymarfer eich sgiliau arholiad.

Crynodeb

Mae’r crynodebau yn rhoi rhestr o bwyntiau bwled i’w gwirio’n gyflym ar gyfer pob testun.

Gwefan

Ewch i’r wefan ganlynol i wirio eich atebion i’r cwestiynau enghreifftiol: www.hoddereducation.co.uk/fynodiadauadolygu

[image: ] Mae’r symbol hwn yn golygu bod y testun yn ymwneud â deunydd haen uwch.


Fy rhestr wirio adolygu

  Uned 1

  1 Cylchedau trydanol

Symbolau cylched cyffredin

Cerrynt

Foltedd

Defnyddio cylchedau trydanol yn y cartref

Ymchwilio i gerrynt a foltedd

Cyfuno gwrthyddion mewn cyfres ac mewn paralel

Pŵer trydanol

  2 Cynhyrchu trydan

Manteision ac anfanteision cynhyrchu trydan o ffynonellau egni cynradd gwahanol

Cymharu’r gost

Cynhyrchu trydan mewn gorsaf drydan sy’n cael ei rhedeg gan danwydd

Pam mae arnon ni angen y Grid Cenedlaethol?

Pŵer trydanol

Diagramau Sankey

Effeithlonrwydd

  3 Defnyddio egni

Dargludiad, darfudiad a phelydriad

Cymhwyso dwysedd

Ynysiad

Unedau egni – y cilowat-awr

Costau gwresogi a chludiant

  4 Trydan domestig

Faint mae’n ei gostio i’w redeg?

c.e. neu c.u.?

Defnyddio trydan y prif gyflenwad yn ddiogel

Microgynhyrchu trydan domestig

  5 Priodweddau tonnau

Tonnau ardraws ac arhydol

Sut rydyn ni’n disgrifio tonnau?

Cyfrifo buanedd, amledd a thonfedd tonnau

Beth yw’r sbectrwm electromagnetig?

Adlewyrchiad tonnau

Plygiant tonnau

Cyfathrebu drwy ddefnyddio lloerenni

  6 Adlewyrchiad mewnol cyflawn tonnau

Adlewyrchiad mewnol cyflawn

Endosgopau

Defnyddio tonnau isgoch a microdonnau ar gyfer cyfathrebu

Ffibrau optegol neu ficrodonnau?

  7 Tonnau seismig

Mathau o donnau seismig

Seismogramau a dadansoddi daeargrynfeydd

Tonnau seismig ac adeiledd y Ddaear

  8 Damcaniaeth ginetig

Gwasgedd

Ymddygiad nwyon

Y deddfau nwy

Sero absoliwt

Cynhwysedd gwres sbesiffig

Gwres cudd sbesiffig

  9 Electromagneteg

Meysydd magnetig

Yr effaith modur

Moduron trydan

Anwythiad electromagnetig

Y generadur c.e. syml

Newidyddion

Uned 2

10 Pellter, buanedd a chyflymiad

Disgrifio mudiant

Graffiau mudiant

Pellterau stopio

11 Deddfau Newton

Inertia a deddf mudiant gyntaf Newton

Grymoedd cydeffaith ac ail ddeddf mudiant Newton

Gwrthrychau sy’n disgyn

Parau rhyngweithio

12 Gwaith ac egni

Gwaith

Egni potensial disgyrchiant

Egni cinetig

Cyfanswm yr egni

Storio egni mewn sbringiau

Gwaith, egni a cherbydau

13 Cysyniadau pellach am fudiant

Momentwm

Ail ddeddf Newton a momentwm

Deddf cadwraeth momentwm

Cadw egni cinetig

Hafaliadau mudiant

Grymoedd troi

Egwyddor momentau

14 Sêr a phlanedau

Pa mor fawr yw’r Bydysawd

Cylchredau oes sêr a diagram Hertzsprung–Russell

15 Y Bydysawd

Mesur y Bydysawd

Y Glec Fawr

16 Mathau o belydriad

Y tu mewn i’r niwclews

Ymbelydredd niwclear

Sefydlogrwydd y niwclews

Hafaliadau niwclear

Pelydriad cefndir

Monitro a mesur dadfeiliad ymbelydrol

Gwastraff niwclear

17 Hanner oes

Dadfeiliad ymbelydrol a thebygolrwydd

Hanner oes

Defnyddio ymbelydredd

18 Dadfeiliad niwclear ac egni niwclear

Ymholltiad niwclear

Ymasiad niwclear

Atebion Profi eich hun

Geirfa

Atebion i’r cwestiynau enghreifftiol:

www.hoddereducation.co.uk/fynodiadauadolygu


Y cyfnod cyn yr arholiadau

6–8 wythnos i fynd


•  Dechreuwch drwy edrych ar y fanyleb – gwnewch yn siŵr eich bod chi’n gwybod yn union pa ddeunydd mae angen i chi ei adolygu a beth yw arddull yr arholiad. Defnyddiwch y rhestr wirio adolygu ar dudalennau iv–vi i ddod yn gyfarwydd â’r testunau.

•  Trefnwch eich nodiadau, gan wneud yn siŵr eich bod chi wedi cynnwys popeth sydd ar y fanyleb. Bydd y rhestr wirio adolygu yn eich helpu chi i drefnu eich nodiadau fesul testun.

•  Lluniwch gynllun adolygu realistig a fydd yn caniatáu amser i chi ymlacio. Dewiswch ddyddiau ac amseroedd ar gyfer pob pwnc y mae angen i chi ei astudio, a chadwch at eich amserlen.

•  Gosodwch dargedau call i chi eich hun. Rhannwch eich amser adolygu yn sesiynau dwys o ryw 40 munud, gydag egwyl ar ôl pob sesiwn. Mae’r Nodiadau Adolygu hyn yn trefnu’r ffeithiau sylfaenol yn adrannau byr, cofiadwy er mwyn gwneud adolygu’n haws.

2–6 wythnos i fynd


•  Darllenwch drwy rannau perthnasol y llyfr hwn a chyfeiriwch at y blychau Cyngor, y Crynodebau a’r Termau allweddol. Ticiwch y testunau wrth i chi deimlo’n hyderus amdanyn nhw. Amlygwch y testunau hynny sy’n anodd i chi ac edrychwch arnyn nhw eto’n fanwl.

•  Profwch eich dealltwriaeth o bob testun drwy weithio drwy’r cwestiynau ‘Profi eich hun’ yn y llyfr. Gwiriwch yr atebion yng nghefn y llyfr.

•  Gwnewch nodyn o unrhyw feysydd sy’n achosi problem wrth i chi adolygu, a gofynnwch i’ch athrawes/athro roi sylw i’r rhain yn y dosbarth.

•  Edrychwch ar gyn-bapurau. Dyma un o’r ffyrdd gorau i chi adolygu ac ymarfer eich sgiliau arholiad. Ysgrifennwch neu paratowch gynlluniau o atebion i’r cwestiynau enghreifftiol sydd yn y llyfr hwn. Gwiriwch eich atebion ar y wefan: www.hoddereducation.co.uk/fynodiadauadolygu

•  Rhowch gynnig ar ddulliau gwahanol o adolygu. Er enghraifft, gallwch chi wneud nodiadau gan ddefnyddio mapiau meddwl, diagramau corryn neu gardiau fflach.

•  Defnyddiwch y rhestr wirio adolygu i dracio eich cynnydd a rhowch wobr i’ch hun ar ôl cyflawni eich targed.

Wythnos i fynd


•  Ceisiwch gael amser i ymarfer cyn-bapur cyfan wedi’i amseru, o leiaf unwaith eto, a gofynnwch i’ch athro am adborth. Cymharwch eich gwaith yn fanwl â’r cynllun marcio.

•  Gwiriwch y rhestr wirio adolygu i wneud yn siŵr nad ydych chi wedi gadael unrhyw destunau allan. Ewch dros unrhyw feysydd sy’n anodd i chi drwy eu trafod gyda ffrind neu gael help gan eich athro.

•  Dylech chi fynd i unrhyw ddosbarthiadau adolygu y mae eich athro yn eu cynnal. Cofiwch, mae ef neu hi yn arbenigwr o ran paratoi pobl ar gyfer arholiadau.

Y diwrnod cyn yr arholiad


•  Ewch drwy’r Nodiadau Adolygu hyn yn gyflym i’ch atgoffa eich hun o bethau defnyddiol, er enghraifft y blychau Cyngor a’r Termau allweddol.

•  Gwiriwch amser a lleoliad eich arholiad.

•  Gwnewch yn siŵr bod gennych chi bopeth sydd ei angen – beiros a phensiliau ychwanegol, hancesi papur, oriawr, potel o ddŵr, losin.

•  Cofiwch adael rhywfaint o amser i ymlacio ac ewch i’r gwely’n gynnar i sicrhau eich bod chi’n ffres ac yn effro ar gyfer yr arholiad.

Fy arholiadau

TGAU Ffiseg Uned 1

Dyddiad:…………………

Amser:…………………

Lleoliad:…………………

TGAU Ffiseg Uned 2

Dyddiad:…………………

Amser:…………………

Lleoliad:…………………

1 Cylchedau trydanol

Mae’r bennod hon yn ymchwilio i’r berthynas rhwng cerrynt, gwahaniaeth potensial (neu foltedd) a gwrthiant. Mae’n dangos y berthynas rhwng folteddau a cheryntau mewn cylchedau cyfres a pharalel, a sut i gyfrifo cyfanswm y gwrthiant mewn cylched. Mae’n edrych ar gysyniad pŵer trydanol fel yr egni sy’n cael ei drosglwyddo am bob uned amser ac mae’n cyflwyno’r hafaliadau ar gyfer cyfrifo’r pŵer y mae dyfais yn ei drosglwyddo.

Symbolau cylched cyffredin

Cerrynt

Mae’r cerrynt sy’n llifo drwy gydrannau trydanol mewn cylched yn cael ei fesur mewn amperau (neu amps), A, gan ddefnyddio amedr wedi’i gysylltu mewn cyfres â’r cydrannau.

Cylchedau cyfres

Gyda chydrannau sydd wedi’u cysylltu mewn cyfres, mae’r cerrynt yr un peth ar unrhyw bwynt yn y gylched. Mae hyn yn golygu bod yr un cerrynt yn llifo drwy bob cydran mewn cylched gyfres. Yn Ffigur 1.2, bydd yr amedr yn A yn dangos yr un peth ag amedr sydd wedi’i gysylltu â’r gylched yn B neu C.

Cylchedau paralel

Pan mae cydrannau wedi’u cysylltu mewn paralel, mae’r cerrynt yn ymrannu pan mae’n cyrraedd cysylltle yn y gylched. Does dim cerrynt yn cael ei golli mewn cysylltle, felly mae cyfanswm y cerrynt i mewn i’r cysylltle yn hafal i gyfanswm y cerrynt allan o’r cysylltle. Yn Ffigur 1.3, mae’r cerrynt yn P yn hafal i’r cerrynt yn Q adio’r cerrynt yn R; mae’r cerrynt yn X adio’r cerrynt yn Y yn hafal i’r cerrynt yn Z.

Cyngor

Mewn cwestiynau sy’n ymwneud â diagramau cylched, mae angen i chi ‘ddarllen’ y diagram cyn ceisio ateb y cwestiwn. Nodwch yr holl gydrannau a phenderfynwch a yw’r cydrannau wedi’u trefnu mewn cyfres neu mewn paralel. Talwch sylw arbennig i unrhyw labeli wrth ymyl y cydrannau – maen nhw wedi cael eu rhoi yno am reswm!

Foltedd

Mae’r foltedd ar draws cydrannau mewn cylched yn cael ei fesur mewn foltiau gan ddefnyddio foltmedr. Mae foltmedrau bob amser wedi’u cysylltu mewn paralel ar draws cydrannau, fel yn Ffigur 1.4. Mewn cylchedau cyfres, mae’r folteddau’n adio i roi foltedd y cyflenwad. Mewn cylchedau paralel, fel Ffigur 1.3, mae’r foltedd yr un fath ar draws pob bwlb. Bydd foltmedr wedi’i gysylltu rhwng Q ac Y yn dangos yr un foltedd ag un wedi’i gysylltu rhwng R ac X.

Defnyddio cylchedau trydanol yn y cartref

Mae’r rhan fwyaf o gylchedau trydanol y prif gyflenwad yn eich cartref wedi’u cysylltu mewn paralel. Mae hyn yn fanteisiol am sawl rheswm:


•  Os bydd un gydran yn y gylched yn stopio gweithio, bydd pob un arall yn parhau i weithio’n iawn.

•  Mae’r foltedd yr un fath ar gyfer pob cydran.

•  Mae’n llawer haws cysylltu’r holl gylchedau â’i gilydd, ac ychwanegu cylchedau newydd.

•  Mae’n hawdd cyfrifo cyfanswm y cerrynt sy’n cael ei dynnu gan rannau gwahanol o’r gylched (maen nhw i gyd yn adio at ei gilydd).

•  Mae’n fwy diogel – mae’n bosibl diogelu pob rhan o’r gylched gyda’i ffiws neu ei thorrwr cylched ei hun ac mae’n bosibl ei rheoli gyda’i switsh ei hun.

Profi eich hun


1  Sut dylai amedr gael ei gysylltu â chylched er mwyn mesur cerrynt?

2  Mae cyflenwad pŵer yn cyflenwi 1.3 A i fwlb golau a 0.8 A i fodur bach trydan sydd wedi’i gysylltu mewn paralel â’r bwlb golau. Beth yw cyfanswm y cerrynt sy’n cael ei dynnu o’r cyflenwad pŵer?

3  Beth fyddai’r fantais o gysylltu 12 o oleuadau coeden Nadolig mewn paralel, yn hytrach na mewn cyfres?



Atebion ar dudalen 119

[image: ]



Ymchwilio i gerrynt a foltedd

Mae Ffigur 1.5 yn dangos gwrthydd newidiol sydd wedi’i gysylltu mewn cyfres â gwrthydd sefydlog. Mae’n bosibl newid gwrthiant y gwrthydd newidiol er mwyn amrywio’r cerrynt drwy’r gwrthydd sefydlog, a hefyd y foltedd sydd ar ei draws. Byddai’n bosibl gosod unrhyw gydran yn lle’r gwrthydd sefydlog, er enghraifft lamp ffilament, er mwyn ymchwilio i sut mae’r cerrynt a’r foltedd yn amrywio ar gyfer y gydran.

Perthnasoedd foltedd–cerrynt

Mae’r graffiau yn Ffigur 1.6 yn dangos y berthynas foltedd–cerrynt ar gyfer gwrthydd sefydlog a lamp ffilament.

•  Mewn gwrthyddion sefydlog (a gwifrau ar dymheredd cyson), mae’r foltedd a’r cerrynt mewn cyfrannedd â’i gilydd – bydd dyblu’r cerrynt yn dyblu’r foltedd. Mae’r graff yn llinol (llinell syth). Bydd gwrthiant mwy’n rhoi goledd mwy ar graff V–I.

•  Mewn cydrannau fel lampiau ffilament, mae’r gwrthiant yn newid yn ôl y cerrynt. Mae gwrthiant lamp ffilament yn cynyddu gyda cherrynt, felly mae goledd y graff foltedd–cerrynt yn cynyddu.

•  Yn yr arholiad, efallai byddwch chi’n gweld graffiau V–I (fel yn Ffigur 1.6) neu graffiau I–V, lle mae cerrynt yn cael ei blotio ar yr echelin-y a V ar yr echelin-x.



Mae cerrynt, foltedd a gwrthiant cydrannau trydanol ac electronig i gyd yn perthyn i’w gilydd. Cynhaliodd y ffisegydd Georg Ohm ymchwil i hyn ym 1827. Gallwn ni grynhoi ei ganfyddiadau drwy ddefnyddio’r hafaliad:

Gallwn ni ddefnyddio’r hafaliad hwn i gyfrifo unrhyw un o’r tri newidyn, ar yr amod ein bod ni’n gwybod y ddau arall.

Enghreifftiau


1  Mae foltedd o 12 V ar draws gwrthydd sefydlog 20 Ω (ohm). Cyfrifwch y cerrynt sy’n llifo drwyddo.

2  (Haen Uwch) Cyfrifwch wrthiant lamp ffilament sy’n gweithredu ar 6 V gyda cherrynt o 0.3 A yn llifo drwyddi.



Atebion


1  [image: ]

2  [image: ]

Thermistorau, deuodau a gwrthyddion golau-ddibynnol

Cydrannau tebyg i wrthyddion yw thermistorau, ond mae eu gwrthiant yn newid yn ôl y tymheredd. Mae’r rhan fwyaf o thermistorau’n lleihau eu gwrthiant gyda thymheredd – yr enw ar y rhain yw thermistorau cyfernod tymheredd negatif (ntc). Mae’n bosibl defnyddio thermistorau mewn cylchedau fel synwyryddion tymheredd trydanol.

Ystyr gwrthyddion golau-ddibynnol (LDRs) yw cydrannau sy’n newid eu gwrthiant, yn dibynnu ar arddwysedd y golau sy’n disgleirio arnyn nhw. Gallan nhw gael eu defnyddio fel synwyryddion golau mewn cylchedau trydanol. Mae’r rhan fwyaf o LDRs yn lleihau eu gwrthiant wrth i’r arddwysedd golau gynyddu.

Cydrannau trydanol sy’n rheoli cyfeiriad llif y cerrynt mewn cylched yw deuodau. Maen nhw’n gweithredu fel gatiau trydanol un-ffordd, gan ganiatáu i’r cerrynt lifo i un cyfeiriad yn unig drwy’r deuod. Mae Ffigur 1.8 yn dangos sut gallech chi ddarganfod y graff nodweddion trydanol ar gyfer deuod, ynghyd ag enghraifft o nodwedd drydanol.

Cyfuno gwrthyddion mewn cyfres ac mewn paralel

Pan mae dau neu ragor o wrthyddion (neu gydrannau) yn cael eu cyfuno â’i gilydd mewn cylched gyfres (fel yn Ffigur 1.9), mae cyfanswm gwrthiant y gylched yn cynyddu ac mae’n cael ei gyfrifo drwy adio pob gwrthiant at ei gilydd gan ddefnyddio’r hafaliad:

Mae cyfuno gwrthyddion mewn paralel yn lleihau gwrthiant cyffredinol y gylched. Mae Ffigur 1.10 yn dangos dau wrthydd, R1 a R2, wedi’u trefnu mewn paralel gyda batri.

Gallwn ni gyfrifo gwrthiant cyffredinol, R, cylched baralel drwy ddefnyddio’r hafaliad:

Pŵer trydanol

Mae pŵer trydanol, P, yn dweud wrthyn ni ar ba gyfradd mae dyfais yn trosglwyddo egni trydanol a chaiff ei fesur mewn watiau, W. Gallwn ni ei gyfrifo drwy ddefnyddio’r hafaliad:

neu’r hafaliad:

Cyngor

Yn aml, bydd cwestiwn arholiad yn rhoi hafaliad i chi, ond weithiau bydd gofyn i chi ddarganfod hafaliad addas o’r daflen fformiwlâu a fydd y tu mewn i glawr y papur arholiad. Ar bapur yr Haen Uwch, efallai bydd gofyn i chi hefyd ad-drefnu hafaliad, felly mae angen i chi ymarfer y sgìl hon.

Enghreifftiau


1  Cyfrifwch bŵer lamp ffilament sy’n gweithredu ar foltedd o 12 V a cherrynt o 0.5 A.

2  Mae cerrynt o 0.8 A yn llifo drwy wrthydd sefydlog â gwrthiant o 25 Ω. Cyfrifwch bŵer y gwrthydd sefydlog.



Atebion


1  P = VI = 12 × 0.5 = 6 W

2  P = I2R = 0.82 × 25 = 16 W

Profi eich hun


4  Mae’r graff V–I ar gyfer bwlb ffilament i’w weld yn Ffigur 1.6 (b). Brasluniwch y graff I–V ar gyfer y bwlb hwn, gydag I ar yr echelin-y a V ar yr echelin-x.

5  Cyfrifwch y cerrynt sy’n llifo drwy wrthydd 15 Ω sydd â foltedd o 3.0 V ar ei draws.

6  Cyfrifwch bŵer y gwrthydd yng Nghwestiwn 5.



Atebion ar dudalen 119

Crynodeb


•  Mae Ffigur 1.1 yn dangos symbolau cyffredin cylched drydanol.

•  Mewn cylched gyfres, mae’r cerrynt yr un fath drwy’r gylched gyfan ac mae’r folteddau’n adio at ei gilydd i roi foltedd y prif gyflenwad.

•  Mewn cylchedau paralel, mae’r foltedd yr un fath ar draws pob cangen o’r gylched ac mae swm y ceryntau ym mhob cangen yn hafal i’r cerrynt yn y prif gyflenwad.

•  Rydyn ni’n defnyddio foltmedrau ac amedrau i fesur y foltedd ar draws cydrannau trydanol, a’r cerrynt drwyddyn nhw, mewn cylchedau trydanol.

•  Gallwn ni ddangos nodweddion foltedd a cherrynt cydran ar graff V–I neu ar graff I–V.

•  Yr hafaliad ar gyfer cerrynt I sy’n llifo drwy gydran, lle mae V yn cynrychioli’r foltedd ar draws cydran â gwrthiant R yw



[image: ]


•  Mae ychwanegu cydrannau mewn cyfres yn cynyddu cyfanswm y gwrthiant mewn cylched; mae ychwanegu cydrannau mewn paralel yn lleihau cyfanswm y gwrthiant mewn cylched.

•  Gallwn ni gyfrifo cyfanswm gwrthiant, R, dau wrthydd, R1 a R2, sydd wedi’u cysylltu mewn cyfres drwy ddefnyddio:

•  Gallwn ni gyfrifo cyfanswm gwrthiant, R, dau wrthydd, R1 a R2, wedi’u cysylltu mewn paralel drwy ddefnyddio:

•  Pŵer trydanol yw’r egni trydanol sy’n cael ei drosglwyddo am bob uned amser:

[image: ]




•  Gallwn ni gyfrifo pŵer trydanol gan ddefnyddio’r ddau hafaliad hyn:

Cwestiynau enghreifftiol


1  Mae Ffigur 1.11 yn dangos rhan o gylched oleuo prif gyflenwad sy’n cael ei hamddiffyn gan ffiws ym mlwch ffiwsiau y tŷ (uned defnyddiwr). Lampau yw A, B a C; switshis yw S1, S2 a S3


[image: ]





    (a)  Copïwch a chwblhewch y brawddegau isod drwy ddewis y geiriau cywir o’r dewis yn y cromfachau.

[2]



Os oes gormod o gerrynt yn cael ei dynnu gan y gylched oleuadau, bydd y ffiws yn ymdoddi. Mae hyn yn gwneud y gylched yn [gyflawn/anghyflawn] a bydd y lampau [ymlaen/i ffwrdd].


    (b)  Mae’r ffiws yn y gylched hon yn gweithio’n iawn. Mae’n rhaid bod yna gylched gyflawn i lamp gynnau.




          (i)   Nodwch pa lamp(au) sy’n cynnau pan fydd S1 a S2 ar gau (ymlaen) a S3 ar agor (i ffwrdd).

[1]

          (ii)  Nodwch pa lamp(au) sy’n cynnau pan fydd S3 ar gau (ymlaen) a S1 a S2 ar agor (i ffwrdd).

[1]

2  Mae Ffigur 1.12 yn dangos rhan o gylched oleuo prif gyflenwad sy’n cael ei hamddiffyn gan ffiws ym mlwch ffiwsiau’r prif gyflenwad (uned defnyddiwr). Lampau yn y gylched yw A, B, C a D. Mae’r tabl yn rhoi gwybodaeth am bob lamp.


[image: ]




	Lamp

	Pŵer (W)

	Cerrynt




	A

	40

	0.17




	B

	60

	0.26




	C

	40

	0.17




	D

	60

	0.26








    (a)  Pan mae’n gweithio’n normal, cyfrifwch faint o gerrynt sy’n llifo drwy’r ffiws yn X.

[1]

    (b)  Ychwanegwch y canlynol at y diagram cylched:




          (i)   switsh wedi’i labelu â S1 sy’n rheoli lamp A yn unig

          (ii)  switsh wedi’i labelu â S2 sy’n rheoli lampau C a D yn unig.

[2]

3  Mae Ffigur 1.13 yn dangos amedr, A, a foltmedr, V, wedi’u cysylltu â chyflenwad pŵer a gwifren wrthiant XY. Mae cysylltydd, S, yn ei gwneud yn bosibl i newid hyd y wifren yn y gylched.

    (a)  Mae’r foltmedr yn darllen 6 V a’r amedr yn darllen 1.2 A pan fydd S yn y safle sydd i’w weld yn y diagram. Nodwch hafaliad addas y gallech chi ei ddefnyddio i gyfrifo gwrthiant y wifren rhwng X a S, ac yna defnyddiwch yr hafaliad a’r data i gyfrifo hyn.

[3]

    (b)  Mae’r cysylltydd S yn cael ei symud tuag at Y. Nodwch yr effaith, os oes effaith o gwbl, y byddai hyn yn ei gael ar:




          (i)   y gwrthiant yn y gylched

[1]

          (ii)  y darlleniad ar yr amedr.

[1]

4  Mae’r gylched sydd i’w gweld yn Ffigur 1.14 yn cael ei defnyddio i ymchwilio i sut mae gwrthiant lamp yn newid.


[image: ]





    (a)  Esboniwch sut mae cydran X yn ei gwneud yn bosibl cael set o ganlyniadau.

[2]

    (b)  Mae’r canlyniadau hyn yn cael eu defnyddio i blotio’r graff sydd i’w weld yn Ffigur 1.15.


[image: ]





          (i)   Ysgrifennwch, mewn geiriau, hafaliad o’r rhestr hafaliadau ar dudalen viii a defnyddiwch ef i gyfrifo gwrthiant y lamp pan mae’r foltedd ar ei thraws yn 4 V.

[4]

          (ii)  Defnyddiwch y graff a hafaliad addas o’r rhestr hafaliadau ar dudalen viii i gyfrifo pŵer y lamp pan mae’r foltedd ar ei thraws yn 4 V.

[3]

Atebion ar y wefan

[image: ]



OEBPS/images/1-1.gif
cel —||— |Amedr

Foltmedr

Batri

Lamp wcroffon
o] Q) ot
Lamp

ingmens | D [

Switsh o o[

Gwrthydd | ——J— |Uchelseinydd

Gwrthydd
vl |~ Mot
B

Deuod =

fws | —==— [0k
Thermistor| — 7 (Cellsolar

Ffigur 1.1 Symbolau cylched cyffredin.

il S SRR






OEBPS/images/iii-1.gif
Fy rhestr wirio adolyou






OEBPS/images/logo.gif
Aiennir yn Rhannol gan
Lywodraeth Cymru

Part Funded by
Welsh Government






OEBPS/images/ucircle.gif





OEBPS/images/viii-1.gif
A2

Hafaliadau

. _foltedd A
YNt = rthiant ®
cyfanswm gwrthiant mewn cylched gyfres R=R*R,
; 1.1 _1
f thiant Lched baralel e
cyfanswm gwrthiant mewn cylched barale Fk-k
egni sy'n cael ei drosglwyddo = pWer x amser =P
pier = foltedd x cerrynt P=11
pier = cerrynt? x gwrthiant P=IR
gni [neu bwer] sy'n cael ei drosgiwyddo mewn ffordd ddefnyddiol
% effeithlonrwydd = - o - 100
Cyfanswm egni [neu biwer] sy casl el gyflenwi
mas L
d dd = ——— =m
ysedd = oy aint Y
unedau a ddefnyddiwyd (kKW awr] = pier(kW] x amser (h]
cost = unedau a ddefnyddiwyd x cost am bob uned
buanedd ton = tonfedd x amledd v=if
buanedd =22
amser
grym _E
dd = =
grasge arwynebedd 4
- - cyfaint, T= o
p=gwasgedd, V= cyfaint, T = tymheredd kelvin 2 _ cysonyn

TK=6°C+273

newid mewn egni thermol = mas x cynhwysedd gwres sbesiffig

9

x newid mewn tymheredd AQ=medd
egni thermol ar gyfer newid cyflwr = mas x gwres cudd sbesiffig 0=nL
grym ar ddargludydd (ar ongl sgwar | faes magnetig] .

sy'n cludo cerrynt = cryfder maes magnetig x cerrynt x hyd

V,=foltedd ar drawsy coil cynradd, V, = foltedd ar drawsy coil eilaidd, N, = nifer y troadau ary coil

cynradd, N,

ifery troadau ary coil eilaidd

newid mewn cyflymder

cyflymiad [neu arafiad] = e

cyflymiad = graddiant graff cyflymder-amser

pellter a deithiwyd = arwynebedd o dan graff cyflymder-amser

grym cydeffaith= mas x cyflymiad

pwysau = mas x cryfder maes disgyrchiant

gwaith = grym x pellter

mas x cyflymder?

egni cinetig = g

newid mewn egni potensial = mas x cryfder maes disgyrchiant x newid mewn uchder

grym = cysonyn sbring x estyniad

P 999 @

gwaith sy'n cael eiwneud i estyn = arwynebedd o dany graff grym-estyniad

momentwm = mas x cyflymder’

newid mewn momentwm

rym =
9y’ amser

cyflymder cychwynnol

cyflymder terfynol
f=amser

a= cyflymiad

x= dadleoliad

momen

rym x pellter






OEBPS/images/u.gif
U g





OEBPS/images/cover.jpg
fy nodiadau adolygu

FFISEG

Jeremy Pollard

LEA





OEBPS/images/6-8.gif
Thwsiau
x

00gg

biwch fiwsiau

4®L

2=

4®L

Ffigur 1.12






OEBPS/images/6-7.gif
Tiwsiau

(LILL]

blweh fiwsial]

Ffigur 1.11

A%@ % C
%7 =) sy






OEBPS/images/6-6.gif





OEBPS/images/5-6.gif





OEBPS/images/6-5.gif





OEBPS/images/5-5.gif





OEBPS/images/6-4.gif





OEBPS/images/7-3.gif
Cerrynt (A)
5 & 5 G

o

0.0
0

Ffigur 1.15

4 6 8
Foltedd (V)





OEBPS/images/4-5.gif
(@) (b)
A || 0.4
03
b4 £
£
£02
S /
0.1 /
0 IR
0.4 05 0.6 07 038
Foltedd (V)

Ffigur 1.8 (a) Cylched ar gyfer darganfod y graff |-V ar gyfer deuod a

(b] y graff nodweddion trydanol [/I-V) ar gyfer deuod.





OEBPS/images/5-4.gif
”

*
)

Ffigur 1.10 Gwrthyddion mewn
paralel.






OEBPS/images/6-3.gif





OEBPS/images/7-2.gif
Ffigur 1.14





OEBPS/images/rules.jpg





OEBPS/images/4-4.gif
AN |

(b)

Gwrthiant

Arddwysedd golau

Ffigur 1.7 (a] Y symbol
trydanol ar gyfer LDR. (b]
Amrywiad y gwrthiant mewn
LDR nodweddiadol gydag
arddwysedd golau. [c] Diagram
cylched drydanol sy'n dangos
sut gall LDR gael ei ddefnyddio
mewn cylched drydanol.





OEBPS/images/5-3.gif





OEBPS/images/6-2.gif





OEBPS/images/7-1.gif
X

Ffigur 1.13





OEBPS/images/4-3.gif
V

¥ v
= — felly R=— 20Q
P dallymas @ = 7 0






OEBPS/images/5-2.gif
Ry R

Ffigur 1.9 Gwrthyddion mewn
cyfres.





OEBPS/images/6-1.gif





OEBPS/images/4-2.gif





OEBPS/images/5-1.gif





OEBPS/images/3-2.gif
@ 14
2
10
2
3z 8
H
g
P
2
0 :
0 02 04 06 08 10 12
Cerrynt (A)
b) 14
2
10
B
58
3
£
2
4 /
5 //
0+
0 02 04 06 08 10 12

Cerrynt (A)

Ffigur 1.6 (a) Foltedd yn erbyn cerrynt ar gyfer gwrthydd sefydlog
10 Q a (b) lamp ffilament.





OEBPS/images/4-1.gif
foltedd. } (foltiau)

cerrynt,  (amp) =g rhiant, R (ohm)






OEBPS/images/1-3.gif
. ;
1@ i
x.

Ffigur 1.3 Cylched baralel.





OEBPS/images/3-1.gif
vq

Lol

Ffigur 1.5 Mae'r gwrthydd
newidiol yn rheoli cerrynt
drwy wrthydd sefydlog, a hefyd
y foltedd sydd ar ei draws.





OEBPS/images/1-2.gif
>

® ®

Ffigur 1.2 Cylched gyfres.





OEBPS/images/2-1.gif
L§]®

Ffigur 1.4 Mae'r foltmedr yn mesur y foltedd ar draws un bwlb.





OEBPS/images/tp.gif
fy nodiadau adolygu

FFISEG

Jeremy Pollard

{+ HODDER
7 EDUCATION
AN HACHETTE UK COMPANY





